Държавен вестник, бр. 66, 2023 г., стр. 27

БРОЙ  66	
Д Ъ Р Ж А В Е Н  В Е С Т Н И К 	
СТР.  27  
Закона за статистиката и Закона за защита 
на личните данни;
9. организира провеждането на информаци­
онни, разяснителни и обучителни кампании 
по въпроси, свързани с домашното насилие;
10. разработва и актуализира проекти на 
стратегии, програми и планове в областта 
на превенцията и защитата от домашното 
насилие и следи и отчита тяхното изпълнение;
11. дава становища и прави предложения 
за изменение на действащи и за приемане на 
нови нормативни актове в областта на пре­
венцията и защитата от домашното насилие;
12. разработва проекти на нормативни 
актове във връзка с превенцията и защитата 
от домашното насилие и ги внася в Минис­
терския съвет чрез председателя на Нацио­
налния съвет;
13. одобрява методически указания и 
участва съвместно с други представители на 
организации, институции и съдебни органи 
в разработването на документи, свързани с 
оценката на риска по този закон;
14. осъществява международно сътрудни­
чество с международни организации и инсти­
туции с дейност в сферата на превенцията и 
защитата от домашното насилие, като обменя 
информация и добри практики;
15. одобрява процедурите по подбор на 
дейностите за превенция на домашното на­
силие и специализираните услуги за защита 
от домашното насилие, финансирани по реда 
на чл. 6е, ал. 6, и осъществява контрол за 
изпълнението на условията по договора за 
финансиране;
16. одобрява програмите за обучение на 
служители за изпълнение на функции във 
връзка с превенцията и защитата от домаш­
ното насилие;
17. поддържа и развива национална теле­
фонна линия за помощ на лица, пострадали 
от домашно насилие и в риск;
18. извършва наблюдение и оценка на въз­
действието на мерките за превенция и защита 
от домашното насилие.
(2) Председателят на Националния съвет 
представя ежегоден доклад за дейността си 
пред Министерския съвет.
Глава първа „б“
ВЗАИМОДЕЙСТВИЕ НА НАЦИОНАЛНИЯ 
СЪВЕТ С ОРГАНИ И ОРГАНИЗАЦИИ
Чл. 6в. (1) За осъществяване на дейнос­
тите по превенция и защита от домашното 
насилие Националният съвет взаимодейства 
с органите на изпълнителната власт, органите 
на съдебната власт, органите на местното 
самоуправление и местната администрация 
и юридическите лица, които осъществяват 
дейности по превенция и защита от домаш­
ното насилие.
(2) Взаимодействието по ал. 1 се осъщест­
вява чрез:
1. обмен на информация за идентифицира­
ните случаи на насилие, оценката на риска, 
насочването към компетентните органи и/
или организации, определянето на мерките 
за защита и подкрепа, молбите за защита от 
домашно насилие и по повод на изпълнението 
на мерките и/или
2. извършване на съвместни действия 
при превенцията и защитата от домашното 
насилие.
Чл. 6г. (1) Взаимодействието за защита, 
помощ и подкрепа на пострадалите от до­
машно насилие се осъществява при условията 
и по реда на координационен механизъм за 
помощ и подкрепа на лица, пострадали от 
домашно насилие.
(2) Координационният механизъм по ал. 1 
урежда основните процедури на взаимодейст­
вие между органите на изпълнителната власт, 
органите на местното самоуправление и мест­
ната администрация и юридическите лица, 
които осъществяват дейности по превенция 
и защита от домашното насилие по реда на 
този закон. Взаимодействието се осъществява 
на следните етапи:
1. известяване и насочване:
а) идентифициране на случаите на насилие;
б) оценка на риска от гледна точка на 
живота и здравето на пострадалия с цел 
адекватно планиране на мерки за защита и 
за координиран отговор;
в) насочване за ползване на специализи­
рани услуги;
2. определяне на мерки за закрила при:
а) пряка и непосредствена опасност от 
домашно насилие;
б) риск;
3. мерки за дългосрочна подкрепа след 
прекратяване на насилието:
а) психо-социално консултиране и психо­
терапевтична работа;
б) развиване на умения за реализация на 
пазара на труда и за реализиране в социал­
ната среда;
в) социално консултиране, застъпничество 
и активна социална работа.
Глава първа „в“
НАЦИОНАЛНА ИНФОРМАЦИОННА 
СИСТЕМА
Чл. 6д. (1) Националният съвет създава и 
поддържа Национална информационна сис­
тема за превенция и защита от домашното 
насилие, в която се съхраняват данни за слу­
чаите на домашно насилие, осъществени на 
територията на страната, или по отношение 
на български граждани в чужбина, които са 
потърсили помощ и подкрепа, наричана по-на­
татък „Национална информационна система“.
(2) Националната информационна система 
съдържа данни за:
1. актовете на домашно насилие;
2. пострадалите лица, извършителите и 
взаимоотношенията между тях;